《与凌伯远联句 其二》
明代·夏良胜

万山深处两吟身，鄙吝都消幸有邻。风景因人添却胜，物华随有看来真。

壁立词锋山鬼泣，源穷经案野猿呻。扬尘几度俱浮梦，谁见桃花洞里春。

作者简介：（1480—1538）明江西南城人，字于中。正德三年进士。授刑部主事，调吏部，进考功员外郎，以谏南巡，被杖除名。嘉靖初复职。以争“大礼”，阻张璁等超擢，遭忌恨。迁南京太常少卿。被仇者所讦，谪戍辽东。有《东洲初稿》、《中庸衍义》、《铨司存稿》。